बिजनेस स्टैंडर्ड - औद्योगिक-वाणिज्यिक संपत्ति की होगी नीलामी
Monday, January 20, 2020 05:56 PM English | हिंदी
औद्योगिक-वाणिज्यिक संपत्ति की होगी नीलामी
बीएस संवाददाता / जालंधर October 04, 2019
त्योहारी मौसम में पंजाब के अलग-अलग इलाकों में औद्योगिक एवं वाणिज्यिक संपत्तियों की बड़े पैमाने पर नीलामी होने जा रही है। इस योजना के तहत राज्य के अबोहर, अमृतसर, बटाला, गोइंदवाल साहिब, कपूरथला, लुधियाना, मंडी गोविंदगढ़, मोहाली, नवांशहर और पठानकोट के फोकल प्वाइंट में स्थित अलग-अलग आकार वाली संपत्तियों की बिक्री नीलामी के जरिये की जाएगी। अगले हफ्ते इस आशय का विज्ञापन आ जाएगा। पंजाब के उद्योग एवं वाणिज्य मंत्री सुंदर शाम अरोड़ा ने शुक्रवार को बताया कि पंजाब लघु उद्योग एवं निर्यात निगम लिमिटेड (पीएसआईईसी) यह योजना ला रहा है।
उन्होंने बताया कि योजना के पहले चरण में अमृतसर, मोहाली, लुधियाना और जालंधर में वाणिज्यिक भूखंडों की नीलामी होगी। इसके अलावा डेराबस्सी, चनलोन, नांगल और खन्ना के औद्योगिक फोकल प्वाइंट में भी वाणिज्यिक भूखंड बेचने की योजना है। लेकिन इन जगहों पर योजना के दूसरे चरण में ही नीलामी होगी। उद्योग एवं वाणिज्य विभाग की अतिरिक्त मुख्य सचिव विनी महाजन ने बताया कि पीएसआईईसी ने अमृतसर, चनलोन, पटियाला, बठिंडा, गोइंदवाल, लुधियाना, नांगल, पठानकोट, मलौत और टांडा के फोकल प्वाइंट में विकसित आवासीय भूखंडों की भी नीलामी करने की योजना बनाई हुई है। मौजूदा त्योहारी मौसम में ही इसका विज्ञापन प्रकाशित कर दिया जाएगा। पीएसआईईसी के चेयरमैन गुरप्रीत सिंह बस्सी ने कहा कि जल्द ही मोहाली के फेज-9 में स्थित वाणिज्यिक भूखंडों की नीलामी होगी।
Keyword: punjab, industry, PSIEC,,